**HELYI TANTERV a**

**MAGYAR NYELV ÉS IRODALOM TANTÁRGYHOZ**

**a Zrínyi Ilona Gimnázium és Kollégium**

**Nyelvi előkészítő évfolyama számára**

Készült a 2020-as NAT-hoz illeszkedő tartalmi szabályozók alapján.

**A jelentős művek szembesítik a befogadót az élet alapvető kérdéseivel, biztosítva** a kultúra folytonosságát, folyamatos megújulását. Segítenek az emberi és társadalmi problémák megértésében, átélésében, a saját és más kultúrák megismerésében, az én és a másik közötti különbség megfogalmazásában, tiszteletében. Az irodalmi alkotások fejlesztik az emlékezetet, az élmények feldolgozásának és megőrzésének képességét, hozzájárulnak ahhoz, hogy a diákokban megteremtődjék a hagyomány elfogadásának és alakításának párhuzamos igénye.

A fenti célok mellett az irodalmi nevelés kitüntetett feladata az olvasási kedv felkeltése és megerősítése, az irodalomnak, mint művészetnek, mint az emberi kommunikáció sajátos formájának megszerettetése, közlésformáinak, kifejezési módjainak élményteremtő megismertetése. Az így megszerzett tudás lehetőséget teremt az ön- és emberismeret, a képzelet, a kreativitás és a kritikai gondolkodás fejlesztésére, miközben a tanulók megismerik a sokoldalú és többjelentésű hagyomány fogalmát, a nyelvi és művészi konvenciókat. Az irodalomtanítás feladata, hogy a művészet hatása révén kreatív érzelmeket, gondolatokat, intenzív élményeket közvetítsen, a megbeszélés, a szóbeli és írásbeli szövegalkotás révén pedig az önkifejezés és a másik meghallgatásának társas élményéhez juttassa a diákokat. Átélhetnek, megismerhetnek, sőt saját élményeiken, reflexióikon átszűrve meg is érthetnek olyan élethelyzeteket, érzelmeket, döntési szituációkat, erkölcsi dilemmákat, megoldási mintákat, magatartásformákat, értékeket, eszméket és gondolatokat, amelyek a saját életükben is érvényesíthetők. Együttérzővé válhatnak más magatartások, életformák, szociális helyzetek, gondolatmenetek, világlátások, meggyőződések iránt. Megszerezhetik azt a műveltségi anyagot, amely a magyar és az európai kultúra hivatkozási alapja.

A magyar nyelv és irodalom műveltségterület tartalmai hozzájárulnak a tanulók lelki-érzelmi nevelődéshez. A nyelvi, irodalmi tanulmányaik révén a tanulók képessé válnak annak bemutatására, másokkal való megosztására, hogyan hordozzák és fejezik ki a magyar és a világirodalom alkotói különböző korok és emberek tapasztalatit, élményeit, gondolatait, erkölcsi megfontolásait. Mindezzel hatékonyan támogatja nyelvi és kulturális identitásuk alakulását, megerősödését. Az irodalmi alkotásokban fölmutatott változatos emberi életsorsok növelik a valóságismeretet, több szempontból elemezhető modelleket mutatnak, hozzásegítve a diákokat sokféle emberi életút, életpálya megismeréséhez, ezáltal is támogatva a saját életükkel, további tanulmányaikkal, pályaválasztásukkal kapcsolatos felelős döntéseiket.

A magyar nyelv és irodalomtanítás sajátos célja természetesen az is, hogy a tanulók éljenek meg, szerezzenek tapasztalatot különböző tevékenységekben, az egyéni feladatvállalásban, anyaggyűjtésben és előadásban, a kooperatív tanulás helyzeteiben (pármunkában, csoportmunkában), dramatikus játékban, különböző szövegértelmezési eljárások alkalmazásában. Mindez jelentősen fejleszti tanulási képességeiket, ezáltal támogatja középiskolai tanulmányaik sikerességét is. Szövegértési és szövegalkotási tudásuk alkalmazása minden tantárgyban érvényes és alkalmazható.

Az irodal­mi olvasmányok ember és természet sokféle viszonyát mutatják fel, ezek megbeszélése, tanul­mányozása hozzásegíthet a természeti és a teremtett környezethez való tudatos viszony kialakításához. A kritikus fogyasztói magatartásra való nevelés természetes területe a szövegértés. Több nyelvi témakör kínál módot például a reklámnyelv, a reklámhatás kritikus nyelvi elemzésére, az információk helyes értékelésére, a manipuláció felismerésére. Mindebben számíthatunk a tanulók önálló anyaggyűjtésére, kiselőadásaira, prezentációira..

A tantárgy azzal is számol, hogy az elektronikus információhordozók, a világháló térhódításának és napi használatának közegében működik. E kihívás ugyanis jelentős erővel alakítja az anyanyelvi kultúrát és hat az irodalomolvasás szellemi jelentőségére. A digitális kultúrát és a hatékony önálló tanulást egyaránt fejlesztik az önálló adatgyűjtés módszerei, a könyvtári szolgáltatások, katalógusok, bibliográfiák használata mellett az internet kínálta lehetőségek alkalmazása.

Az irodalmi műveltség épüléséhez hozzájárul, ha a tanulók képessé válnak az olvasott, különböző korú és világlátású művekben megjelenített témák, élethelyzetek, motívumok, formai megoldások közötti kapcsolódási pontok azonosítására, megértésére, a megismert korszakok, művek máig tartó kulturális, irodalmi hatásának megértésére, konkrét példák felidézésére. Kívánatos, hogy tudásukat alkalmazni tudják, például szövegek kapcsolatának és különbségének felismerésében, értelmezésében (pl. tematikus, motivikus kapcsolatok, utalások, nem irodalmi és irodalmi szövegek, tények és vélemények összevetése. A gondolkodási képességet, az önkifejezést, a kreativitást fejlesztő feladathelyzet a megismert formák és stilisztikai, nyelvi sajátosságok alkalmazása a mindennapi történetmondásban, a kreatív írásban.

A tanulási képesség fejlesztéséhez, az önállóság növeléséhez járul hozzá a felkészítés egy-egy nagyobb anyaggyűjtést, önálló munkát igénylő, terjedelmesebb szöveg (pl. beszámoló, ismertetés, esszé, egyszerűbb értekezés) írására,információk célszerű gyűjtésére, szelekciójára, rendszerezésére, kritikájára és felhasználására. Mind a magyar nyelv, mind az irodalomtanítás feladata az információ-felhasználás normáinak (pl. a források megjelölését, idézést) közvetítése. Elvárható önálló műelemzés készítése adott szempont/ok szerint.

Évi óraszám: 36 irodalom – 36 nyelvtan.

Heti óraszám 1-1.

**Magyar nyelv**

|  |  |  |
| --- | --- | --- |
| **Tematikai egység/ Fejlesztési cél** | **Nyelvi szintek, a nyelv grammatikai jellemzői** | **Órakeret 18 óra** |
| **Előzetes tudás** | Hangtani, alaktani, szótani, szószerkezettani és mondattani ismeretek és azok megfelelő használata az írott és szóbeli szövegalkotás folyamatában.  |
| **A tematikai egység nevelési-fejlesztési céljai** | A nyelvi szintek elemző áttekintése révén az analitikus gondolkodás, a nyelvi tudatosság fejlesztése.A nyelvi elemek értő, elemző használatának fejlesztése.A mondat szó szerinti és pragmatikai jelentésének felismertetése,  |
| **Ismeretek/fejlesztési követelmények** | **Kapcsolódási pontok** |
| A szavak szófaji rendszerbe sorolásának kritériumai, hagyományai, egy lehetséges szófaji rendszer megismerése.A mondatrészek fogalma, fajtái, felismerésük mondatban, helyes használatuk a mondatok felépítésében.A mondat fogalma, a mondat szerkesztettség és mondatfajta szerinti típusai, az egyszerű és összetett mondatok típusainak felismerése, elemzése, a helyes mondatszerkesztés a gyakorlatban.A magyar nyelv szerkezetének összehasonlítása a tanult idegen nyelv szóalkotási módjaival, mondatszerkezetével. | *Idegen nyelvek*: a tanult szóalkotási módjai, mondatszerkezete. |
| **Kulcsfogalmak/ fogalmak** | Szófaj: alapszófaj, viszonyszó, mondatszó.Mondatrész: alany, állítmány, tárgy, határozó, jelző. Vonzat.Mondat, a mondat szerkesztettsége, mondatfajta; egyszerű mondat, összetett mondat. |

|  |  |  |
| --- | --- | --- |
| **Tematikai egység/ Fejlesztési cél** | **Szövegértés, szövegalkotás** | **Órakeret 12 óra** |
| **Előzetes tudás** | A tanult szóbeli, írott és elektronikus szövegtípusok és jellemzőik. Olvasási stratégiák és azok adekvát alkalmazása különböző típusú és műfajú szövegek feldolgozásában, nyomtatott és elektronikus adathordozókon. A szöveg információinak és gondolatainak értelmezése és értékelése. A szövegalkotás lépései, az anyaggyűjtés technikái. |
| **A tematikai egység nevelési-fejlesztési céljai** | A szöveg tartalmának, céljának megfelelő jegyzetelési technika kialakítása.Az esszéírás technikájának megismerése és alkalmazása különböző témájú és típusú esszé írásakor.A kritikai gondolkodás és a felelősségérzet fejlesztése elektronikus, internetes szövegtípusok hitelességének, megbízhatóságának vizsgálata, az internetes szövegek adta nyilvánosság etikai, jogi kérdéseinek értelmezése során. |
| **Ismeretek/fejlesztési követelmények** | **Kapcsolódási pontok** |
| Önálló szövegfeldolgozás a szövegbefogadás céljának megfelelő olvasási stratégia és szöveg-feldolgozási mód megválasztásával. A szöveg és kép összefüggése. Hatékony jegyzetelési és vázlatírási technikák megismerése, adekvát alkalmazásuk.Szövegátalakító gyakorlatok szempontváltással, a kommunikációs célnak megfelelően: adott szempontok és terjedelem szerinti szövegtömörítés, szövegbővítés.Az anyaggyűjtés módjai írott és nem írott források felhasználásával,Önálló, több forrástípusra is kitérő könyvtári anyaggyűjtés (katalógus- és adatbázis-használat, forráskiválasztás, visszakeresést biztosító jegyzetelés) és az információknak a feladatnak megfelelő alkotó és etikus felhasználása. Pontos forrásmegjelölés.Az esszé típusai, jellemzői, az esszéírás folyamata.Néhány, gyakoribb internetes szöveg szerkezetének, megjelenésének, közlési szándékának megfigyelése, a tapasztalatok felhasználása a szövegbefogadáskor, az internetes szövegek nyilvánosságának kérdése, etikája.Internetes szövegalkotási gyakorlatok (pl. szöveges adatbázis, forrásjegyzék összeállítása, fórum, blogbejegyzés írása). | *Történelem, társadalmi és állampolgári ismeretek*: különböző típusú források feldolgozása; esszéírás. *Valamennyi tantárgy*: vázlatírás, jegyzetelés.*Informatika:* információkezelés, forrásfelhasználás, hivatkozás, szöveges adatbázis, az internethasználat jogi, etikai kérdései. |
| **Kulcsfogalmak/ fogalmak** | Hivatalos levél, kérvény, önéletrajz, Esszé, tanulmány. |

|  |  |  |
| --- | --- | --- |
| **Tematikai egység/ Fejlesztési cél** | **Helyesírási ismeretek** | **Órakeret 4 óra** |
| **Előzetes tudás** | Helyesírási alapelvek felismerése, használata, írásjelek adekvát használata, helyesírási szótárak ismerete és használata a gyakorlatban. |
| **A tematikai egység nevelési-fejlesztési céljai** | A nyelvi normaérzék, a normakövető írás fejlesztése.A helyesírás rendszerszerűségének megismertetése.A hibajavítási képesség és az önkorrekció fejlesztése. |
| **Ismeretek/fejlesztési követelmények** | **Kapcsolódási pontok** |
| A helyesírás alapelvei, megismert főbb szabályszerűségei. A szöveg központozásának szabályai, használata, az írásjelek funkciója.Szövegelemzési gyakorlatok a központozás szerepének tanulmányozására.Helyesírási gyakorlatok az egybe- és különírás, a gyakoribb tulajdonnevek írására stb.Idegen szavak helyesírása, a latin betűs szavak átírása. Helyesírási szótárak.A normától való eltérés stilisztikai hatásának felismerése, értelmezése. | *Minden tantárgy*: helyesírás.*Informatika*: helyesírás-ellenőrző programok ismerete, használata. |
| **Kulcsfogalmak/ fogalmak** | Helyesírási alapelv, nyelvi norma. |

**Az év végén 2 óra ismétlés, rendszerezés.**

**Irodalom**

|  |  |  |
| --- | --- | --- |
| **Tematikai egység/ Fejlesztési cél** | **Magyar és világirodalom - epikus és lírai művek** | **Órakeret****(14 óra)** |
| **Előzetes tudás** | Műfajok, műnemek ismerete. Műfordítás.Epikai és lírai művek elemzése, értelmezése. Elbeszélés és történet. A kompozíció meghatározó elemei. Zeneiség, ritmus. Költői képek típusai.  |
| **A tematikai egység nevelési-fejlesztési céljai** | A műnemek és kifejezőeszközeik ismereteinek tudatosítása és elemzésigyakorlatokon keresztüli elsajátítása. Irodalmi motívumok befogadása, értelmezése.Annak felismerése és tudatosítása, hogy az irodalomolvasás érzelmi, gondolati, erkölcsi és esztétikai élmények forrása. Más kultúrák megismerése iránti igény erősítése.Alapvető emberi magatartásformák felismertetése, megvitatása révén az erkölcsi és esztétikai érzék fejlesztése. Az irodalmi alapműveltség építése. Hatásértelmezés, kapcsolatkeresés a régi és a mai kultúra nagy hagyományaival, kódjaival. |
| Ismeretek/fejlesztési követelmények  | **Kapcsolódási pontok** |
| Irodalmi alapformák, történetek és motívumok hatása, továbbélése többféle értelmezésben az európai és a magyar irodalomban, képzőművészetben, filmen. | A tanuló * felismer és azonosít alapvető emberi magatartásformákat novellákban
* felismeri a különböző kultúrák hatását: pl. archetipikus helyzetek, mai irodalmi adaptációk, intertextualitás; mai magyar és idegen nyelvi szókincs.
 | *Földrajz:* topológiai tájékozódás.*Az emberiség* kulturális gyökereinek megismerése |
| Kulcsfogalmak/ fogalmak | Szóbeliség, írásbeliség, archetípus, parafrázis, toposz,Műfaj, műnem, verselési formák, hangnem |

|  |  |  |
| --- | --- | --- |
| **Tematikai egység/****Fejlesztési cél** | **Színház- és drámatörténet**  | **Órakeret****(8 óra)** |
| **Előzetes tudás** | Dráma, tragédia, komédia, színház, előadás, párbeszéd, helyzet, jelenet, konfliktus. |
| **A tematikai egység nevelési-fejlesztési céljai** | Alapvető erkölcsi értékek képviselete, azonosulás a példaadó emberi magatartásformákkal. Dialogikus művek befogadásának, értelmezésének képessége, az erkölcsi gondolkodás fejlesztése. |
| Ismeretek/fejlesztési követelmények  | **Kapcsolódási pontok** |
|  A választott szerzőkhöz, művekhez kapcsolódó fogalmi ismeretek | A tanuló* képes dialogikus mű olvasására, befogadására, értelmezésére, egy drámarészlet előadására;
* felismer különféle magatartásformákat, konfliktusokat, értékeket és hibákat (ezek elemzésével, értékelésével fejlődik erkölcsi érzéke);
* képes a műről szóló vélemények kritikus befogadására.
* lehetőség szerint megtekint egy színházi előadást (vagy felvételét), és közös elemzéssel értékelik az adott interpretációt
 | *Vizuális kultúra:*díszlet- és jelmeztervek *Történelem, társadalmi és állampolgári ismeretek*: színháztörténet*Dráma és tánc*: színház- és táncművészet  |
| Kulcsfogalmak/ fogalmak | Színház, esztétikai minőség, tragikum, komikum, tragédia, komédia, dialógus, akció, dikció, alapszituáció, konfliktus, drámai szerkezet, katarzis.  |

|  |  |  |
| --- | --- | --- |
| **Tematikai egység/****Fejlesztési cél** | **Az irodalom határterületei** | **Órakeret(8 óra)** |
| **Előzetes tudás** | Népköltészet, műköltészet, alkalmi költészet. Szórakoztató irodalom, slágerszöveg. |
| **A témakör nevelési-fejlesztési céljai** | Igény és képesség erősítése az ízlés önálló, tudatos fejlesztésére. Az esztétikai és művészeti tudatosság alakítása, fejlesztése. Az irodalmiság változó fogalmának áttekintése példákkal. Több szempontot érintő megbeszélés az ízlésről, annak kontextusairól, alakulásáról. A művészet kultúraalkotó szerepének megfigyelése. Más kultúrák megismerésének igénye. Az érvelő képesség, a retorikai tudás továbbfejlesztése. Példával való bizonyítása, hogy az irodalom egyrészt folyamatos, másrészt történetileg változó hagyomány.A tanulók életkorához és élethelyzeteihez (pl. beavatás) kapcsolódó művek, részletek olvasása, elemzése |
| Ismeretek/fejlesztési követelmények  | **Kapcsolódási pontok** |
| A szórakoztató irodalom típusai, hatáskeltő eszközei és sajátos műfajainak jellemzői (pl. fantasy-irodalom, detektívregény, sci-fi, lektűr; dalszöveg).Az irodalom filmen; filmes feldolgozások. Film- és könyvsikerek, divatjelenségek.A választott témához kapcsolódó fogalmi ismeretek.Témák és motívumok | A tanuló* tisztában van az irodalmiság változó fogalmával;
* alakul igénye és képessége az ízlés önálló fejlesztésére;
* fejlődik médiatudatossága, esztétikai és művészeti tudatossága;
* választhat műelemzést/műajánlást egyéni olvasmány-élményei/filmélményei alapján;
* a tárgykör kapcsán alkalmassá válik a jelenségekről/művekről szóló véleményeknek, elemzéseknek az értelmezésére; egy-egy szóbeli témakör kifejtésére.
 | *Vizuális kultúra*: kortárs művészet. *Mozgóképkultúra és médiaismeret*: filmes feldolgozások, mediatizált kultúra.*Ének-zene*: a zene fogyasztásának jelenségei, zenei szubkultúrák. *Társadalomismeret*: a kulturális fogyasztás társadalmi jellemzői; értékviták. |
| Kulcsfogalmak/ fogalmak | Ízlés, értelmezés, szórakoztatás, populáris kultúra, kultusz, divat, irodalmi ismeretterjesztés, digitális kultúra, (*filmes)* adaptáció, intertextualitás |

|  |  |
| --- | --- |
| **A fejlesztés várt eredménye az évfolyam végén** | Értő módon használja a tömegkommunikációs, illetve az audiovizuális, digitális szövegeket. Az értő, kritikus befogadásra is alapozva képes önálló szövegalkotásra néhány publicisztikai, audiovizuális és informatikai hátterű műfajban, a képi elemek, lehetőségek és a szöveg összekapcsolásában rejlő közlési lehetőségek kihasználásával. Tudja használni a könyvtárat, ide értve a különféle (pl. informatikai technológiákra épülő) információhordozók használatát is. Képes arra, hogy kellő kreativitással és önállósággal igazodjon el az információk világában. Bizonyítsa szövegelemzési, szövegértelmezési jártasságát. Bizonyítsa különféle szövegek megértését, a szöveg felépítésére, grammatikai jellemzőire, témahálózatára, tagolására irányuló elemzéssel. Legyen képes önálló szövegalkotásra. Képes legyen olvasható, rendezett írásra. Képes legyen szövegek kapcsolatainak és különbségeinek felismerésére, értelmezésére. Ismerje a definíció, magyarázat, prezentáció készítésének szabályait. Az olvasmányaival, a felvetett és tárgyalt problémákkal összefüggésben maga is meg tudjon fogalmazni kérdéseket, problémákat. Tudja alkalmazni a művek műfaji természetének, poétikai jellemzőinek megfelelő szövegfeldolgozási eljárásokat, megközelítési módokat.Fel tudja ismerni a szépirodalmi és nem szépirodalmi szövegekben megjelenített értékeket, erkölcsi kérdéseket, álláspontokat, motivációkat, magatartásformákat, képes ezek értelmezésére, önálló értékelésére. Képes legyen erkölcsi kérdések, döntési helyzetek megnevezésére, példával történő bemutatására, következtetések megfogalmazására.képes legyen felismerni párhuzamokat és hasonlóságokat az irodalmi művek eseményei és karakterei és a valóság között. Vegyen részt elemző beszélgetésekben, ennek tartalmához járuljon hozzá saját véleményével. Legyen képes az irodalmi művekben megjelenő álláspontok azonosítására, követésére, megvitatására, összehasonlítására, eltérő vélemények megértésére, újrafogalmazására.Tájékozódjon az olvasott, feldolgozott lírai alkotások különböző műfajaiban, poétikai megoldásaiban, kompozíciós eljárásaiban. Meggyőzően be tudja mutatni a tanult stíluskorszakok, irányzatok sajátosságait.Tudjon bemutatni műveket, alkotókat a magyar és világirodalom korszakaiból, továbbá a kortárs irodalomból.Legyen képes különböző korokban keletkezett alkotások tematikai, poétikai szempontú értelmezésére, összevetésére. Tudja memoriterek szöveghű tolmácsolását, kifejező szövegmondását. |

**Az év végén 2 óra ismétlés, rendszerezés.**